stanford-oval/wikipedia huggingface dataset:
วาโลแรนต์
เอเจนท์ > เซ็นทิเนิล

เซ็นทิเนิล (Sentinel) มีบทบาทเป็นแนวป้องกันที่มีความสามารถในการล็อกไซต์และปกป้องเพื่อนร่วมทีมจากศัตรู ได้แก่ Cypher, Killjoy, Sage, Chamber, Deadlock และ Vyse
เอเจนท์ > อินิชิเอเตอร์

อินิชิเอเตอร์ (Initiator) มีบทบาทในการวางแผนการผลักดันเชิงรุก มีความสามารถในการบุกทะลวงตำแหน่งป้องกันของศัตรู ได้แก่ Breach, KAY/O, Skye, Sova, Fade และ Gekko
เอเจนท์ > คอนโทรลเลอร์

คอนโทรลเลอร์ (Controller) มีความสามารถในการจัดทีมเพื่อความสำเร็จ พวกเขาใช้ยูทิลิตีหนักเพื่อควบคุมการมองเห็นบนแผนที่ ได้แก่ Astra, Brimstone, Omen, Viper และ Harbor
อาวุธพื้นฐาน

ภายในเกมนอกจากจะมีสกิลและ/หรืออาวุธเฉพาะตัวของเอเจนต์แล้ว ผู้เล่นจะมีชุดอาวุธปืนให้เลือกใช้เหมือนกันทุกคน ซึ่งจะแยกเป็นประเภทต่าง ๆ อย่างเช่น ปืนพก ปืนกลมือ ปืนลูกซอง ปืนกล ปืนแอสซอลต์ไรเฟิล และปืนสไนเปอร์ไรเฟิล มีทั้งแบบอัตโนมัติ และกึ่งอัตโนมัติ โดยจะแบ่งเป็นปืนหลัก และปืนรองดังนี้
อีสปอร์ต

บทความหลัก: วาโลแรนต์แชมเปียนส์ทัวร์
วาโลแรนต์ เป็นกีฬาอีสปอร์ตที่ได้รับความนิยมอย่างมาก โดยระดับสูงสุดของ วาโลแรนต์ อีสปอร์ต ดำเนินการโดย ไรออตเกมส์
ในปี พ.ศ. 2563 ไรออตเกมส์ได้เปิดตัว "First Strike" ซึ่งเป็นการแข่งขันที่ออกแบบมาเพื่อสร้างรากฐานให้กับฉาก อีสปอร์ต ที่จะสร้างขึ้นพร้อมกับเกมนี้
อีสปอร์ต > ยุค Open-qualifiers (พ.ศ. 2564–2565)

ในเดือนพฤศจิกายน พ.ศ. 2563 ไรออตเกมส์ได้ประกาศจัดการแข่งขัน วาโลแรนต์แชมเปียนส์ทัวร์ (VCT) ซึ่งเป็นการแข่งขันตลอดทั้งปี ซึ่งประกอบด้วย 3 ระดับ:
แชมเปียนส์  - การแข่งขันชิงแชมป์โลก
มาสเตอส์ - การแข่งขันระดับนานาชาติในช่วงกลางฤดูกาล แบ่งเป็นหลายสนาม
ชาเลนเจอร์ส - การแข่งขันระดับภูมิภาคซึ่งเป็นรอบคัดเลือกสำหรับรายการมาสเตอส์
ทีมต่างๆ จะผ่านเข้ารอบแชมเปียนโดยตรงผ่านตำแหน่งสูงสุดในตาราง Circuit Point ของภูมิภาคของตน โดยอิงตามผลการแข่งขันของ ชาเลนเจอร์ส และ มาสเตอส์ โดยทีมที่อยู่ในตำแหน่งกลาง ๆ ในตารางคะแนน Circuit Point จะมีโอกาสอีกครั้งในการผ่านเข้ารอบแชมเปียนโดยการชนะรอบ Last Chance Qualifiers (อเมริกาเหนือ, EMEA, อเมริกาใต้, เอเชียแปซิฟิก)
อีสปอร์ต > ยุค Partnerships (พ.ศ. 2566–ปัจจุบัน)

ในปี พ.ศ. 2566 ไรออตเกมส์ ได้ประกาศโมเดลทีมพันธมิตรสำหรับ วาโลแรนต์แชมเปียนส์ทัวร์  ทีมแฟรนไชส์ทั้ง 30 ทีมได้เข้าร่วมการแข่งขัน LAN ครั้งแรกที่ VCT ล็อค//อิน ในเซาเปาโล ประเทศบราซิล ซึ่งถือเป็นการเริ่มต้นฤดูกาล VCT 2023 อย่างเป็นทางการ ทีมพันธมิตรเหล่านี้แข่งขันกันในลีกระดับภูมิภาค 3 แห่งเพื่อผ่านเข้ารอบ มาสเตอส์ และ แชมเปี้ยนส์
อีสปอร์ต > ยุค Partnerships (พ.ศ. 2566–ปัจจุบัน) > ระบบพันธมิตร

แชมเปียนส์ - การแข่งขันชิงแชมป์โลก
มาสเตอส์ - การแข่งขันระดับนานาชาติในช่วงกลางฤดูกาล แบ่งเป็นหลายสนาม
ลีกนานาชาติ - สามการแข่งขันที่แบ่งตามเขตพื้นที่นานาชาติ (อเมริกา, EMEA, แปซิฟิก) ซึ่งเป็นการคัดเลือกสำหรับ มาสเตอส์ และ แชมเปียนส์
อีสปอร์ต > ยุค Partnerships (พ.ศ. 2566–ปัจจุบัน) > ระบบที่ไม่ใช่พันธมิตร

อะเซนเชิน - สามการแข่งขันที่แบ่งตามเขตพื้นที่ระหว่างประเทศ (อเมริกา, EMEA, แปซิฟิก) ซึ่งทำหน้าที่เป็นการเลื่อนชั้นสู่ลีกนานาชาติ
ชาเลนเจอร์ส - การแข่งขันระดับภูมิภาคซึ่งเป็นรอบคัดเลือกสำหรับ อะเซนเชิน
แหล่งข้อมูลอื่น

เว็บไซต์ทางการ
วาโลแรนต์แชมเปียนส์ 2022 ที่ ฟ็อลคส์วาเกิน อารีน่า อิสตันบูล
เจ้าหญิงเอลิซาเบธแห่งกรีซและเดนมาร์ก

เจ้าหญิงเอลซาเบธและพระภคินี พระขนิษฐาทั้ง 2 พระองค์
เจ้าหญิงเอลิซาเบธแห่งกรีซและเดนมาร์ก (อังกฤษ: Princess Elizabeth of Greece and Denmark) ประสูติเมื่อวันที่ 24 พฤษภาคม 2447 ประเทศกรีซ เป็นพระธิดาพระองค์รองใน สมเด็จเจ้าฟ้าชายนีโคลัส กับ แกรนด์ดัชเชสเยเลนา วลาดีมีรอฟนาแห่งรัสเซีย เป็นพระราชนัดดาใน พระเจ้าจอร์จที่ 1 แห่งกรีซ ส่วนพระมารดาของพระองค์นั้นเป็นพระราชนัดดาใน จักรพรรดิอะเลคซันดร์ที่ 2 แห่งรัสเซีย สถานทางการเงินของครอบครัวพระองค์นั้นไม่ดีนัก และถูกเนรเทศออกประเทศขณะพระองค์มีพระชันษาเพียง 9 ชันษา โดยเสด็จไปประทับ ณ ประเทศฝรั่งเศส
อนึ่งเจ้าหญิงเอลิซาเบธทรงเป็นพระภคินีแท้ๆใน เจ้าหญิงดัชเชสแห่งเคนต์ สหราชอาณาจักร จึงทรงเป็นพระมาตุฉา (ป้าฝ่ายแม่)ใน เจ้าชายดยุกแห่งเคนต์ เจ้าหญิงอเล็กซานดรา และ เจ้าชายไมเคิล
เสกสมรส

เจ้าหญิงเอลิซาเบธแห่งกรีซและเดนมาร์ก ทรงเสกสมรสกับ คาร์ล ธีโอดอร์ เคานต์แห่งเทอร์ริง-เยทเทินบัคเมื่อวันที่ 10 มกราคม 2477 โดยพระสวามีของพระองค์นั้นเป็นพระภาคิไนยใน เอลิซาเบธแห่งบาวาเรีย สมเด็จพระราชินีแห่งเบลเยียม ทรงมีพระบุตร 2 พระองค์คิอ
แฮนสท์ วิลืต เคานต์แห่งเทอร์ริง-เยทเทินบัค
เฮลเลน อาร์ชดัชเชสเฟอร์ดินานด์ คาร์ลแห่งออสเตรีย
เจ้าหญิงเอลิซาเบธ สิ้นพระชนม์ลงด้วยพระโรคมะเร็ง เมื่อวันที่ 11 มกราคม 2498 สิริพระชันษา 50 ชันษา
พระรูปเขียนเจ้าหญิงเอลซาเบธแห่งกรีซและเดนมาร์ก
คณะเกษตรศาสตร์ มหาวิทยาลัยเชียงใหม่

| --- | --- |
Faculty of Agriculture, Chiangmai University

สถาปนา: 25 กุมภาพันธ์ พ.ศ. 2510 (58 ปี)
สังกัดการศึกษา: มหาวิทยาลัยเชียงใหม่
คณบดี: ผศ.ดรุณี นาพรหม
ที่อยู่: 239 ถนนห้วยแก้ว ตำบลสุเทพ อำเภอเมืองเชียงใหม่ จังหวัดเชียงใหม่ 50200 18°48′09″N 98°57′06″E﻿ / ﻿18.802587°N 98.951556°E﻿ / 18.802587; 98.951556
สี:   สีเหลืองข้าวโพด
มาสคอต: นกพิราบขาว
เว็บไซต์: www.agri.cmu.ac.th
คณะเกษตรศาสตร์ มหาวิทยาลัยเชียงใหม่ (อังกฤษ: Faculty of Agriculture, Chiangmai University) ได้จัดตั้งขึ้นตามประกาศสำนักนายกรัฐมนตรีแต่งตั้งเป็นคณะตามประกาศราชกิจจานุเบกษา เมื่อวันที่ 25 กุมภาพันธ์ พ.ศ. 2510 ให้เป็นหน่วยราชการระดับคณะ ซึ่งนับเป็นคณะที่ 5 ของมหาวิทยาลัยเชียงใหม่  และแต่งตั้งให้อาจารย์ ดร.สุขุม อัศเวศน์ เป็นคณบดีคนแรกของคณะเกษตรศาสตร์ มหาวิทยาลัยเชียงใหม่  โดยในปัจจุบันคณะเกษตรศาสตร์ มหาวิทยาลัยเชียงใหม่ได้แบ่งส่วนราชการเป็น 1 สำนักงานคณะ 3 ศูนย์ และ 5 ภาควิชา ได้แก่ ภาควิชากีฏวิทยาและโรคพืช ภาควิชาพืชศาสตร์และปฐพีศาสตร์ ภาควิชาพัฒนาเศรษฐกิจการเกษตร ภาควิชาเกษตรที่สูงและทรัพยากรธรรมชาติและภาควิชาสัตวศาสตร์และสัตว์น้ำ
ประวัติ

พ.ศ. 2507 มหาวิทยาลัยได้จัดตั้งเป็นภาควิชาวิทยาศาสตร์การเกษตร โดยสังกัดอยู่กับคณะวิทยาศาสตร์
พ.ศ. 2510 ได้มีประกาศสำนักนายกรัฐมนตรีแต่งตั้งเป็นคณะตามประกาศราชกิจจานุเบกษา เมื่อวันที่ 25 กุมภาพันธ์ 2510 ให้เป็นหน่วยราชการระดับคณะ นับเป็นคณะที่ 5 ของมหาวิทยาลัยเชียงใหม่ และแต่งตั้งให้ อาจารย์ ดร.สุขุม อัศเวศน์ เป็นคณบดีคนแรกของคณะเกษตรศาสตร์ มหาวิทยาลัยเชียงใหม่ โดยได้แบ่งส่วนราชการออกเป็น 5 ภาควิชา ได้แก่ ภาควิชาปฐพีศาสตร์และอนุรักษศาสตร์ ภาควิชาสัตวบาล ภาควิชาพืชศาสตร์ ภาควิชาถนอมผลิตภัณฑ์เกษตร ภาควิชาส่งเสริมและเผยแพร่การเกษตร
พ.ศ. 2518 ภาควิชาถนอมผลิตภัณฑ์เกษตร เปลี่ยนชื่อเป็นภาควิชาวิทยาศาสตร์และเทคโนโลยีการอาหาร และได้พัฒนาไปเป็นคณะอุตสาหกรรมเกษตรในปัจจุบัน ส่วนภาควิชาพืชศาสตร์ ได้ยุบภาควิชาและจัดตั้งเป็น ภาควิชาพืชสวน ภาควิชาพืชไร่ ภาควิชาเศรษฐศาสตร์เกษตร และภาควิชาอารักขาพืช
พ.ศ. 2523 ยุบภาควิชาอารักขาพืชจัดตั้งเป็นภาควิชาโรคพืช และภาควิชากีฏวิทยา
พ.ศ. 2535 ภาควิชาสัตวบาลได้เปลี่ยนชื่อใหม่เป็นภาควิชาสัตวศาสตร์
พ.ศ. 2547 ได้แบ่งส่วนราชการออกเป็น 1 สำนักงานเลขานุการคณะ และ 8 ภาควิชา ได้แก่ ภาควิชากีฏวิทยา ภาควิชาปฐพีศาสตร์และอนุรักษศาสตร์ ภาควิชาพืชไร่ ภาควิชาพืชสวน ภาควิชาโรคพืช ภาควิชาเศรษฐศาสตร์เกษตร ภาควิชาส่งเสริมและเผยแพร่การเกษตร ภาควิชาสัตวศาสตร์
พ.ศ. 2552 ได้หลอมรวมและแบ่งส่วนราชการเป็น 1 สำนักงานคณะ 3 ศูนย์ และ 4 ภาควิชา ได้แก่ ภาควิชากีฏวิทยาและโรคพืช ภาควิชาพืชศาสตร์และทรัพยากรธรรมชาติ ภาควิชาเศรษฐศาสตร์เกษตรและส่งเสริมเผยแพร่การเกษตร และภาควิชาสัตวศาสตร์และสัตว์น้ำ
พ.ศ. 2558 ได้มีการแบ่งหน่วยงาน แบ่งออกเป็น 1 สำนักงานคณะ 5 ภาควิชา และ 4 ศูนย์ ได้แก่ ภาควิชากีฏวิทยาและโรคพืช ภาควิชาเกษตรที่สูงและทัรพยากรธรรมชาติ ภาควิชาพัฒนาเศรษฐกิจการเกษตร ภาควิชาพืชศาสตร์และปฐพีศาสตร์ ศูนย์บริการวิชาการและถ่ายทอดเทคโนโลยีการเกษตร ศูนย์วิจัยระบบทรัพยากรเกษตร ศูนย์วิจัยและฝึกอบรมที่สูง และศูนย์วิจัย สาธิตและฝึกอบรมการเกษตรแม่เหียะ ตามมติที่ประชุมสภามหาวิทยาลัยเชียงใหม่ คราวประชุมที่ 1/2558 เมื่อวันที่ 22 กุมภาพันธ์ 2558
พื้นที่ดูแล

อาคารเรียนและแปลงทดลองในบริเวณมหาวิทยาลัย 77 ไร่
สถานีวิจัยและศูนย์ฝึกอบรมการเกษตรแม่เหียะ 1,293 ไร่
สถานีวิจัยเกษตรที่สูงขุนช่างเคี่ยน อ.เมือง 442 ไร่
สถานีวิจัยการเกษตรที่สูงหนองหอย อ.แม่ริม 80 ไร่
สถานีวิจัยการเกษตรที่สูงดอยป่าเกี๊ยะ อ.เชียงดาว 60 ไร่
สถานีวิจัยการเกษตรเขตชลประทาน 50 ไร่
ศูนย์ศึกษาและพัฒนาลำไย “หริภุญชัย” 200 ไร่
ทำเนียบคณบดี

คณะเกษตรศาสตร์ มหาวิทยาลัยเชียงใหม่ มีรายนามคณบดีตั้งแต่อดีตจนถึงปัจจุบัน ดังต่อไปนี้
| ทำเนียบคณบดีคณะเกษตรศาสตร์ มหาวิทยาลัยเชียงใหม่> รายนามคณบดี | ทำเนียบคณบดีคณะเกษตรศาสตร์ มหาวิทยาลัยเชียงใหม่> วาระการดำรงตำแหน่ง | ทำเนียบคณบดีคณะเกษตรศาสตร์ มหาวิทยาลัยเชียงใหม่>  |
| --- | --- | --- |
| 1. รองศาสตราจารย์ ดร.สุขุม อัศเวศน์ | พ.ศ. 2510 - 2514 |  |
| 2. ผู้ช่วยศาสตราจารย์ ดร.พิศิษฐ์ วรอุไร | พ.ศ. 2514 - 2517 |  |
| 3. รองศาสตราจารย์ บุญญวาส ลำเพาพงศ์ | พ.ศ. 2517 - 2521 |  |
| 4. ผู้ช่วยศาสตราจารย์ ดร.มนู ศีติสาร | พ.ศ. 2521 - 2523 |  |
| 5. รองศาสตราจารย์ ดร.ดำรง ติยวลีย์ | พ.ศ. 2523 - 2527 |  |
| 6. รองศาสตราจารย์ นคร ณ ลำปาง | พ.ศ. 2527 - 2535 |  |
| 7. ศาสตราจารย์ ดร.พงษ์ศักดิ์ อังกสิทธิ์ | พ.ศ. 2535 - 2543 |  |
| 8. ผู้ช่วยศาสตราจารย์ ดร.พิทยา สรวมศิริ | พ.ศ. 2543 - 2547 |  |
| 9. รองศาสตราจารย์ ดร.บุญเสริม ชีวะอิสระกุล | พ.ศ. 2547 - 2551 |  |
| 10. รองศาสตราจารย์ ธีระ วิสิทธิ์พานิช | พ.ศ. 2551 - 2559 |  |
| 11.รองศาสตราจารย์ ดร.ณัฐา โพธาภรณ์ | พ.ศ. 2559 - 2563 |  |
| 12.ผู้ช่วยศาสตราจารย์ ดร.ดรุณี นาพรหม | พ.ศ. 2563 - ปัจจุบัน |  |
หน่วยงานและโครงสร้าง > สำนักงานคณะ

งานบริหารทั่วไป
งานการเงิน การคลังและพัสดุ
งานบริการการศึกษา และพัฒนาคุณภาพนักศึกษา
งานบริหารงานวิจัย และวิเทศสัมพันธ์
งานนโยบายและแผน และ ประกันคุณภาพการศึกษา
หน่วยงานและโครงสร้าง > ภาควิชา

ภาควิชากีฏวิทยาและโรคพืช
สาขาวิชากีฎวิทยา
สาขาวิชาโรคพืช
ภาควิชาพืชศาสตร์และปฐพีศาสตร์
สาขาวิชาพืชไร่
สาขาวิชาพืชสวน
สาขาวิชาปฐพีศาสตร์และอนุรักษศาสตร์
ภาควิชาพัฒนาเศรษฐกิจการเกษตร
สาขาวิชาเศรษฐศาสตร์เกษตร
สาขาวิชาส่งเสริมและเผยแพร่การเกษตร
ภาควิชาสัตวศาสตร์และสัตว์น้ำ
ภาควิชาเกษตรที่สูงและทรัพยากรธรรมชาติ
หน่วยงานและโครงสร้าง > ศูนย์วิจัย

ศูนย์วิจัย สาธิตและฝึกอบรมการเกษตรแม่เหียะ
หน่วยวิจัยและพัฒนาวัสดุอินทรีย์ชีวภาพ
หน่วยวิจัยพืชพลังงาน
หน่วยสาธิตและฝึกอบรม
หน่วยหอพัก
ศูนย์วิจัยระบบทรัพยากรเกษตร
หน่วยวิจัยและพัฒนาระบบเกษตรยั่งยืน
หน่วยวิจัยและพัฒนาระบบสนับสนุนการตัดสินใจ
ศูนย์วิจัยและฝึกอบรมที่สูง
หน่วยวิจัยและพัฒนากาแฟ
หน่วยวิจัยและพัฒนาเกษตรที่สูงขุนช่างเคี่ยนไร่หน้า
หน่วยวิจัยและพัฒนาเกษตรที่สูงขุนช่างเคี่ยนไร่หลัง
หน่วยวิจัยและพัฒนาเกษตรที่สูงหนองหอย
หน่วยวิจัยและพัฒนาเกษตรที่สูงป่าเกี๊ยะ
ศูนย์วิจัยข้าวล้านนา
สถานีวิจัยและพัฒนาลำไยหริภุญไชย
ศูนย์เทคโนโลยีชีวภาพเกษตร
กลุ่มวิจัยผลิตผลเกษตรปลอดภัยและลดการใช้สารเคมี (Safe Agricultural Product and Appropriate Technology for Reduction of Agrochemistry in Northern Thailand ) (ATRACT)
ศูนย์บริการการพัฒนาไม้ดอกไม้ผลบ้านไร่ อันเนื่องมาจากพระราชดำริ
หมายเหตุ :
เป็นศูนย์ในกำกับของคณะเกษตรศาสตร์
เป็นศูนย์วิจัยร่วมที่คณะเกษตรศาสตร์เป็นแกน
เป็นกลุ่มวิจัยภายในของคณะเกษตรศาสตร์
หน่วยงานและโครงสร้าง > ศูนย์บริการวิชาการ

ศูนย์บริการวิชาการและถ่ายทอดเทคโนโลยีการเกษตร
งานบริการวิชาการและฝึกอบรม
ร้านจำหน่ายผลิตผล และธุรกิจเกษตร
หลักสูตร

ปัจจุบันคณะเกษตรศาสตร์ มหาวิทยาลัยเชียงใหม่ ได้เปิดสอนหลักสูตร ดังนี้
| ระดับปริญญาตรี | ระดับปริญญาโท | ระดับปริญญาเอก |  |  |
| --- | --- | --- | --- | --- |
|  หลักสูตรวิทยาศาสตรบัณฑิต (เกษตรศาสตร์) สาขาวิชาเอกกีฏวิทยา  สาขาวิชาเอกปฐพีศาสตร์และอนุรักษ์ศาสตร์  สาขาวิชาเอกพืชไร่  สาขาวิชาเอกพืชสวน  สาขาวิชาเอกโรคพืช  สาขาวิชาเอกส่งเสริมและเผยแพร่การเกษตร  สาขาวิชาเอกสัตวศาสตร์ หลักสูตรวิทยาศาสตรบัณฑิต (เศรษฐศาสตร์การเกษตร) |  หลักสูตรสาขาวิชาเดียว หลักสูตรวิทยาศาสตรมหาบัณฑิต (เกษตรศาสตร์) สาขาวิชาเอกกีฏวิทยา  สาขาวิชาเอกปฐพีศาสตร์และอนุรักษ์ศาสตร์  หลักสูตรวิทยาศาสตร์มหาบัณฑิต (พืชไร่)  หลักสูตรวิทยาศาสตร์มหาบัณฑิต (พืชสวน)  หลักสูตรวิทยาศาสตร์มหาบัณฑิต (โรคพืช)  หลักสูตรวิทยาศาสตร์มหาบัณฑิต (ส่งเสริมการเกษตร) (ภาคพิเศษ/ปกติ)  หลักสูตรวิทยาศาสตร์มหาบัณฑิต (สัตวศาสตร์)  หลักสูตรวิทยาศาสตร์มหาบัณฑิต (เศรษฐศาสตร์การเกษตร)  หลักสูตรวิทยาศาสตร์มหาบัณฑิต (ธุรกิจเกษตร) (ภาคพิเศษ) หลักสูตรนานาชาติ หลักสูตรวิทยาศาสตร์มหาบัณฑิต (การจัดการระบบเกษตร)  หลักสูตรวิทยาศาสตร์มหาบัณฑิต (การเกษตรยั่งยืนและการจัดการลุ่มนํ้าแบบบูรณาการ) หลักสูตรสหสาขาวิชา(ภายใต้บัณฑิตวิทยาลัย) หลักสูตรวิทยาศาสตร์มหาบัณฑิต (เทคโนโลยีชีวภาพ)  หลักสูตรวิทยาศาสตร์มหาบัณฑิต (วิทยาการหลังการเก็บเกี่ยว) |  หลักสูตรสาขาวิชาเดียว หลักสูตรปรัชญาดุษฎีบัณฑิต (ปฐพีศาสตร์)  หลักสูตรปรัชญาดุษฎีบัณฑิต (พืชไร่)  หลักสูตรปรัชญาดุษฎีบัณฑิต (พืชสวน)  หลักสูตรปรัชญาดุษฎีบัณฑิต (โรคพืช)  หลักสูตรปรัชญดุษฎีบัณฑิต (ส่งเสริมการเกษตรและพัฒนาชนบท) (สองภาษา)  หลักสูตรปรัชญาดุษฎีบัณฑิต (สัตวศาสตร์) หลักสูตรนานาชาติ หลักสูตรปรัชญาดุษฎีบัณฑิต (การจัดการระบบเกษตร) หลักสูตรสหวิชา (ภายใต้บัณฑิตวิทยาลัย) หลักสูตรปรัชญาดุษฎีบัณฑิต (เทคโนโลยีชีวภาพ)  หลักสูตรปรัชญาดุษฎ๊บัณฑิต (วิทยาการหลังการเก็บเกี่ยว) |  |  |
แหล่งข้อมูลอื่น

คณะเกษตรศาสตร์ มหาวิทยาลัยเชียงใหม่ เก็บถาวร 2013-09-06 ที่ เวย์แบ็กแมชชีน
สมาคมนักศึกษาเก่าคณะเกษตรศาสตร์ เก็บถาวร 2013-10-24 ที่ เวย์แบ็กแมชชีน
วารสารเกษตร
Homepage กีฬาประเพณี๔จอบแห่งชาติ เก็บถาวร 2009-05-28 ที่ เวย์แบ็กแมชชีน
กีฬาประเพณี ๔ จอบแห่งชาติ
| ด ค กรายชื่อโรงเรียนเกษตรในประเทศไทย  |
| --- | --- |
สถาบันอุดมศึกษาของรัฐ: กาฬสินธุ์ • นครพนม • นราธิวาสราชนครินทร์ • นเรศวร • มหาสารคาม • รามคำแหง • สุโขทัยธรรมาธิราช • อุบลราชธานี
สถาบันอุดมศึกษา  ในกำกับของรัฐ: เกษตรศาสตร์ (เกษตร) • เกษตรศาสตร์ (เกษตร กำแพงแสน) • เกษตรศาสตร์ (ทรัพยากรธรรมชาติและอุตสาหกรรมเกษตร) • เกษตรศาสตร์ (อุตสาหกรรมเกษตร) • เกษตรศาสตร์ (บูรณาการศาสตร์ ) •ขอนแก่น (เกษตรศาสตร์) • ขอนแก่น (สหวิทยาการ) • จุฬาลงกรณ์ • เชียงใหม่ • ทักษิณ • เทคโนโลยีพระจอมเกล้าเจ้าคุณทหารลาดกระบัง • เทคโนโลยีสุรนารี • ธรรมศาสตร์ • บูรพา • พะเยา • มหิดล • แม่ฟ้าหลวง • แม่โจ้ • วลัยลักษณ์ • ศิลปากร • สงขลานครินทร์ (ทรัพยากรธรรมชาติ) • สงขลานครินทร์ (อุตสาหกรรมเกษตร)
มหาวิทยาลัยราชภัฏ: จันทรเกษม • เชียงใหม่ • นครสวรรค์ • บ้านสมเด็จเจ้าพระยา • บุรีรัมย์ • พิบูลสงคราม • เพชรบุรี • เพชรบูรณ์ • ภูเก็ต • มหาสารคาม • ยะลา • รำไพพรรณี • ลำปาง • วไลยอลงกรณ์ ในพระบรมราชูปถัมภ์ • สกลนคร • สงขลา • อุตรดิตถ์ • อุบลราชธานี
มหาวิทยาลัย  เทคโนโลยีราชมงคล: ตะวันออก • ธัญบุรี • ล้านนา • สุวรรณภูมิ • อีสาน
สถาบันอุดมศึกษาเอกชน: รังสิต
กิจกรรมและประเพณี: กีฬาประเพณี ๔ จอบแห่งชาติ (งานประเพณี ๔ จอบแห่งชาติ)
รายชื่อ • หมวดหมู่ • โครงการ • สถานีย่อย
| ด ค กรายชื่อโรงเรียนประมงในประเทศไทย  |
| --- | --- |
สถาบันอุดมศึกษาของรัฐ: กาฬสินธุ์ • นเรศวร • มหาสารคาม • อุบลราชธานี
สถาบันอุดมศึกษา  ในกำกับของรัฐ: เกษตรศาสตร์ (ประมง) • เกษตรศาสตร์ (ทรัพยากรธรรมชาติและอุตสาหกรรมเกษตร) • ขอนแก่น (เกษตรศาสตร์) • ขอนแก่น (สหวิทยาการ) • จุฬาลงกรณ์ • เชียงใหม่ (เกษตรศาสตร์) • เชียงใหม่ (อุตสาหกรรมเกษตร) • ทักษิณ • เทคโนโลยีพระจอมเกล้าเจ้าคุณทหารลาดกระบัง • บูรพา (วิทยาศาสตร์) • บูรพา (เทคโนโลยีทางทะเล) • พะเยา • แม่โจ้ • วลัยลักษณ์ (สำนักวิชาเทคโนโลยีการเกษตร) • วลัยลักษณ์ (สำนักวิชาวิศวกรรมศาสตร์และทรัพยากร) • ศิลปากร • สงขลานครินทร์ (ทรัพยากรธรรมชาติ) • สงขลานครินทร์ (วิทยาศาสตร์และเทคโนโลยี) • สงขลานครินทร์ (วิทยาศาสตร์และเทคโนโลยีอุตสาหกรรม)
มหาวิทยาลัยราชภัฏ: นครสวรรค์ • เพชรบุรี • ภูเก็ต • ยะลา • สงขลา • สุราษฎร์ธานี
มหาวิทยาลัย  เทคโนโลยีราชมงคล: ตะวันออก (เกษตรศาสตร์และทรัพยากรธรรมชาติ) • ตะวันออก (เทคโนโลยีอุตสาหกรรมเกษตร) • ธัญบุรี • ล้านนา • ศรีวิชัย (วิทยาศาสตร์และเทคโนโลยีการประมง) • ศรีวิชัย (เกษตรศาสตร์) • สุวรรณภูมิ • อีสาน (ทรัพยากรธรรมชาติ) • อีสาน (เกษตรศาสตร์และเทคโนโลยี)
รายชื่อ • หมวดหมู่ • โครงการ • สถานีย่อย
อินฟันตามารีอา ฌูเซแห่งโปรตุเกส

อินฟันตามารีอา ฌูเซแห่งโปรตุเกส (อังกฤษ: Infanta Maria Josepha of Portugal) ประสูติเมื่อวันที่ 19 มีนาคม พ.ศ. 2400 เป็นพระราชธิดาใน พระเจ้ามีแกลแห่งโปรตุเกส กับ อาเดิลไฮท์แห่งเลอเวินชไตน์-แวร์ทไฮม์-โรเซินแบร์ค ทรงเป็นพระราชชนนีใน เอลีซาเบ็ทแห่งบาวาเรีย สมเด็จพระราชินีแห่งเบลเยียม เป็นพระมาตุจฉา (ป้าฝ่ายแม่) ในแกรนด์ดัชเชสมารี-อาเดลาอีดแห่งลักเซมเบิร์ก , แกรนด์ดัชเชสชาร์ล็อตแห่งลักเซมเบิร์ก อดีตสมเด็จพระจักรพรรดินีซิตาแห่งออสเตรีย , เจ้าชายเฟลิกซ์ พระราชสวามีแห่งลักเซมเบิร์ก ทรงเป็นพระราชอัยยิา (ยาย) ใน พระเจ้าเลออปอลที่ 3 แห่งเบลเยียม และ สมเด็จพระราชินีมารี-โจเซแห่งอิตาลี สายพระโลหิตของพระองค์ เป็นพระมหากษัตริย์ เบลเยียม และ ลักเซมเบิร์ก
พระองค์ทรงเสกสมรสกับ ดยุกคาร์ล-เทโอดอร์ในบาวาเรีย เมื่อวันที่ 29 เมษายน พ.ศ. 2417 ผู้เป็นพระอนุชาใน จักรพรรดินีเอลีซาเบ็ทแห่งออสเตรีย มีพระบุตร คือ
ดัชเชสโซฟี อเดลไฮด์ในบาวาเรีย
เอลีซาเบ็ทแห่งบาวาเรีย สมเด็จพระราชินีแห่งเบลเยียม
ดัชเชสมารีอา แกเบรียลในบาวาเรีย
ดยุกลุดวิก วิลเฮ็ล์มในบาวาเรีย (พ.ศ. 2427 - พ.ศ. 2511)
ดยุกฟรันซ์ ฌอแซฟในบาวาเรีย
หลังทรงเสกมสรสแล้ว ทั้ง 2 ประทับใน มิวนิก และทรงมีกิจการเป็นของครอบครัว โดยกิจการดังกล่าวยังคงดำนเนินงานมาจนถึงปัจจุบัน โดยพระองค์ทรงดำรงพระชนม์ชีพอย่างเรียบง่ายและไม่ถือพระองค์ ทรงเป็นที่รักของเหล่าพระบุตร และพระนัดดา อินฟันตามารีอา ฌูเซแห่งโปรตุเกส สิ้นพระชนม์เมื่อวันที่ 11 มีนาคม พ.ศ. 2486 สิริพระชันษา 85 ปี
บรรณานุกรม

Bestenreiner, Erika (2003). Sisi und ihre Geschwister [Sisi and her siblings] (ภาษาเยอรมัน) (2nd ed.). Munich: Piper. ISBN 3-492-24006-2.
Graf, Bernhard (2017). Sisis Geschwister [Sisi's siblings] (ภาษาเยอรมัน). Munich: Allitera. ISBN 978-3-86906-977-7.
von Witzleben, Hermann; von Vignau, Ilka (1976). Die Herzöge in Bayern. Von der Pfalz zum Tegernsee [The dukes in Bavaria. From the Palatinate to Tegernsee] (ภาษาเยอรมัน). Munich. ISBN 3-7913-0394-5.
ฟีฟ่าคองเกรส ครั้งที่ 74

| ฟีฟ่าคองเกรส ครั้งที่ 74 74th FIFA Congress |
| --- | --- |
ประเทศ:  ไทย
วันที่: 13–17 พฤษภาคม พ.ศ. 2567
สถานที่จัดงาน: ศูนย์การประชุมแห่งชาติสิริกิติ์
เมือง: กรุงเทพมหานคร
ผู้เข้าร่วม: มากกว่า 3,000 คน
ประธาน: จันนี อินฟันตีโน
เว็บไซต์: www.fifa.com/about-fifa/congress
ประเด็นสำคัญ
 การเลือกเจ้าภาพฟุตบอลโลกหญิง 2027
การประชุมฟีฟ่าคองเกรส ครั้งที่ 74 (อังกฤษ: 74th FIFA Congress) เป็นการประชุมฟีฟ่าคองเกรส สมัยสามัญประจำปี ครั้งที่ 74 ซึ่งจัดขึ้นในประเทศไทย ระหว่างวันที่ 13–17 พฤษภาคม พ.ศ. 2567 โดยมีผู้บริหารสหพันธ์ฟุตบอลนานาชาติ (ฟีฟ่า) ตัวแทนจากสมาคมกีฬาฟุตบอลที่เป็นสมาชิกของฟีฟ่า จำนวน 211 ประเทศทั่วโลก รวมถึงนักฟุตบอลระดับโลก (FIFA Legend) มาประชุมกันเป็นจำนวนมากกว่า 3,000 คน มีวาระสำคัญคือ การลงคะแนนเสียงเลือกเจ้าภาพฟุตบอลโลกหญิง 2027 ซึ่งเป็นครั้งแรกที่มีการลงคะแนนเสียงเลือกเจ้าภาพฟุตบอลโลกหญิงในการประชุมฟีฟ่าคองเกรส และผลคือประเทศบราซิลได้รับเลือกให้เป็นเจ้าภาพรายการดังกล่าว
ภูมิหลัง

ก่อนหน้านี้ ฟีฟ่าจะจัดการประชุมฟีฟ่าคองเกรสในประเทศที่เป็นเจ้าภาพจัดการแข่งขันกีฬาฟุตบอลรายการใหญ่ของปีนั้น ๆ อยู่แล้ว แต่ในการประชุมฟีฟ่าคองเกรส ครั้งที่ 73 ที่เมืองคิกาลี ประเทศรวันดา เมื่อวันที่ 16 มีนาคม พ.ศ. 2566 เป็นการประชุมครั้งแรกที่ฟีฟ่าเปิดโอกาสให้แต่ละประเทศสมาชิกสามารถเสนอตัวเป็นเจ้าภาพจัดการประชุมฟีฟ่าคองเกรสครั้งถัด ๆ ไปได้ พลตำรวจเอก สมยศ พุ่มพันธุ์ม่วง นายกสมาคมกีฬาฟุตบอลแห่งประเทศไทย ในพระบรมราชูปถัมภ์ในขณะนั้น ที่นำทีมงานเดินทางไปเข้าร่วมการประชุมครั้งนี้ จึงได้ยื่นเสนอชื่อเป็นเจ้าภาพการประชุมฟีฟ่าคองเกรสในครั้งถัดไป
ต่อมาเมื่อวันที่ 23 มิถุนายน พ.ศ. 2566 สภาฟีฟ่าได้อนุมัติให้ประเทศไทยเป็นเจ้าภาพการประชุมฟีฟ่าคองเกรส ครั้งที่ 74 อย่างเป็นทางการ พร้อมทั้งกำหนดวันประชุมไว้เป็นวันที่ 17 พฤษภาคม พ.ศ. 2567
สถานที่จัดประชุมหลักในฟีฟ่าคองเกรส ครั้งที่ 74 คือศูนย์การประชุมแห่งชาติสิริกิติ์ ซึ่งเคยใช้จัดการประชุมเอเปค 2022 เมื่อปี พ.ศ. 2565 โดยเมื่อเดือนมกราคม พ.ศ. 2566 สมาคมกีฬาฟุตบอลแห่งประเทศไทยฯ ยังได้นำจันนี อินฟันตีโน ประธานฟีฟ่า เข้าเยี่ยมชมและตรวจสอบพื้นที่ดังกล่าว
การประชุมฟีฟ่าคองเกรสครั้งนี้นับเป็นครั้งแรกที่ประเทศไทยเป็นเจ้าภาพ เป็นประเทศแรกในภูมิภาคเอเชียตะวันออกเฉียงใต้ และเป็นชาติสมาชิกของสมาพันธ์ฟุตบอลเอเชีย ประเทศที่ 6 ที่ได้จัดการประชุม ต่อจากญี่ปุ่น, เกาหลีใต้, ออสเตรเลีย, กาตาร์ และบาห์เรน
การจัดประชุม > กำหนดการประชุม

การประชุมหลักของฟีฟ่าคองเกรส ครั้งที่ 74 จัดขึ้นในวันที่ 17 พฤษภาคม พ.ศ. 2567 ตั้งแต่เวลา 09.10 น. ณ ห้องบอลรูม ศูนย์การประชุมแห่งชาติสิริกิติ์ กรุงเทพมหานคร โดยมีวาระสำคัญ คือ การลงคะแนนเสียงเลือกเจ้าภาพฟุตบอลโลกหญิง 2027 ซึ่งเป็นครั้งแรกที่มีการลงคะแนนเสียงเลือกเจ้าภาพฟุตบอลโลกหญิงในการประชุมฟีฟ่าคองเกรส โดยผลการประชุมคือบราซิลได้รับเลือกเป็นเจ้าภาพรายการดังกล่าว นับเป็นครั้งแรกที่มีการจัดฟุตบอลโลกหญิงในภูมิภาคอเมริกาใต้
นอกจากนี้ ยังมีหัวข้อการป้องกันความรุนแรงจากคตินิยมเชื้อชาติ ซึ่งประธานฟีฟ่ามอบหมายให้สหพันธ์ฟุตบอลทั้ง 6 แห่งในสังกัด นำเสนอแผนบริหารจัดการประเด็นนี้ในการประชุม อีกทั้งยังมีหัวข้ออื่น ๆ เช่น การรับรองรายงานประจำปี พ.ศ. 2566, การอนุมัติงบประมาณรายจ่ายประจำปี พ.ศ. 2568, การรับรองการปรับความถี่ของฟุตบอลโลก รุ่นอายุไม่เกิน 17 ปี และฟุตบอลโลกหญิง รุ่นอายุไม่เกิน 17 ปี จากทุกสองปีเป็นทุกปี, การให้ความเห็นชอบการเปลี่ยนแปลงข้อบังคับฟีฟ่าให้สามารถย้ายสำนักงานใหญ่ออกนอกซือริชได้ และการเพิ่มกรรมการสภาฟีฟ่าจาก 7 เป็น 35 คน เป็นต้น
ทั้งนี้ สมาคมฟุตบอลปาเลสไตน์ ได้เสนอที่ประชุมให้มีการลงโทษแบนสมาคมฟุตบอลอิสราเอล อันเนื่องมาจาก สงครามอิสราเอล–ฮะมาส โดยประธานฟีฟ่ามอบหมายให้มีการตั้งคณะกรรมการด้านกฎหมายที่เป็นอิสระ เพื่อรวบรวมข้อมูลที่เกี่ยวข้อง และนำเสนอในการประชุมสมัยพิเศษของสภาฟีฟ่า ที่จะมีขึ้นก่อนวันที่ 25 กรกฎาคม พ.ศ. 2567 ต่อไป
อนึ่ง ก่อนหน้านั้นได้มีการประชุมสภาฟีฟ่าในวันที่ 15 พฤษภาคม ณ โรงแรม ดิ แอทธินี โฮเทล แบงค็อก, อะ ลักซ์ชูรี คอลเล็คชั่น และการประชุมสภาสามัญของสมาพันธ์ฟุตบอลเอเชีย ณ โรงแรมแบงค็อก แมริออท มาร์คีส์ ควีนส์ปาร์ค ในวันถัดมา
การจัดประชุม > การสนับสนุนจากรัฐบาล

ในวันที่ 15 พฤษภาคม พ.ศ. 2567 รัฐบาลไทยซึ่งดำเนินโดยคณะรัฐมนตรีไทย คณะที่ 63 นำโดยนายกรัฐมนตรี เศรษฐา ทวีสิน เป็นเจ้าภาพจัดเลี้ยงอาหารค่ำให้กับคณะกรรมการบริหารฟีฟ่าและผู้เข้าร่วมประชุมฟีฟ่าคองเกรส ครั้งที่ 74 ณ ทำเนียบรัฐบาล
การจัดประชุม > กิจกรรมอื่น ๆ

ในวันที่ 16 พฤษภาคม พ.ศ. 2567 ฟีฟ่าได้จัดการแข่งขันฟุตบอลนัดพิเศษ FIFA Congress Delegation Football Tournament ณ ราชกรีฑาสโมสร โดยมีอดีตนักฟุตบอลที่มีชื่อเสียงเข้าร่วม เช่น กาฟู, ชิลเบร์ตู ซิลวา, เวสลีย์ สไนเดอร์  รวมถึงบุคคลสำคัญจากประเทศไทยทั้งในวงการกีฬาและการเมืองร่วมแข่งขัน เช่น ชาญวิทย์ ผลชีวิน, ปิยะพงษ์ ผิวอ่อน, สมศักดิ์ เทพสุทิน รัฐมนตรีว่าการกระทรวงสาธารณสุข และจาตุรนต์ ฉายแสง สมาชิกสภาผู้แทนราษฎรจากพรรคเพื่อไทย เป็นต้น
ในวันที่ 17 พฤษภาคม พ.ศ. 2567 ภายหลังเสร็จสิ้นการประชุมฟีฟ่าคองเกรส ครั้งที่ 74 อินฟันตีโนเป็นประธานในพิธีเปิดอาคารที่ทำการแห่งใหม่ของสมาคมกีฬาฟุตบอลแห่งประเทศไทย ในพระบรมราชูปถัมภ์
ผู้นำที่เข้าร่วมประชุม > คณะกรรมการสภาฟีฟ่า

จันนี อินฟันตีโน ประธานฟีฟ่า
มัทเทียส กราฟสตรอม เลขาธิการฟีฟ่า
ซัลมาน บิน อิบรอฮีม อัลเคาะลีฟะฮ์ ประธานสมาพันธ์ฟุตบอลเอเชีย (เอเอฟซี)
อาแล็กซานเดอร์ แชแฟรีน ประธานสหภาพสมาคมฟุตบอลยุโรป (ยูฟ่า)
แลมเบิร์ต มัลท็อก ประธานสมาพันธ์ฟุตบอลโอเชียเนีย
แพตริก มอตเซเป ประธานสมาพันธ์ฟุตบอลแห่งแอฟริกา
วิกเตอร์ มอนทาเลนี ประธานสมาพันธ์ฟุตบอลอเมริกาเหนือ อเมริกากลาง และแคริบเบียน
อาเลฆันโดร โดมิงเกซ ประธานสมาพันธ์ฟุตบอลอเมริกาใต้
ผู้นำที่เข้าร่วมประชุม > ผู้แทนประเทศสมาชิกฟีฟ่า

นวลพรรณ ล่ำซำ นายกสมาคมกีฬาฟุตบอลแห่งประเทศไทย ในพระบรมราชูปถัมภ์ (เจ้าภาพ)
ผู้แทนสมาคมฟุตบอลของประเทศสมาชิกอีก 210 ประเทศ จาก 6 สมาพันธ์
สมาพันธ์ฟุตบอลเอเชีย 46 ประเทศ
สหภาพสมาคมฟุตบอลยุโรป 55 ประเทศ
สมาพันธ์ฟุตบอลอเมริกาเหนือ อเมริกากลาง และแคริบเบียน 35 ประเทศ
สมาพันธ์ฟุตบอลอเมริกาใต้ 10 ประเทศ
สมาพันธ์ฟุตบอลแห่งแอฟริกา 54 ประเทศ
สมาพันธ์ฟุตบอลโอเชียเนีย 11 ประเทศ
ผู้นำที่เข้าร่วมประชุม > ผู้แทนรัฐบาล

สุริยะ จึงรุ่งเรืองกิจ รองนายกรัฐมนตรีและรัฐมนตรีว่าการกระทรวงคมนาคม กำกับดูแลกระทรวงการท่องเที่ยวและกีฬา และประธานกรรมการการกีฬาแห่งประเทศไทย (ผู้แทนรัฐบาลไทย)
ผู้นำที่เข้าร่วมประชุม > ผู้แทนนักฟุตบอล

อิบัน กอร์โดบา อดีตนักฟุตบอลชาวโคลอมเบีย
แอมานุแอล อาเดอแบยอร์ อดีตนักฟุตบอลชาวโตโก
การเลือกเจ้าภาพฟุตบอลโลกหญิง 2027

บทความหลัก: การเสนอตัวเป็นเจ้าภาพฟุตบอลโลกหญิง 2027 และ ฟุตบอลโลกหญิง 2027
| ประเทศ | คะแนนโหวต |
| --- | --- |
 บราซิล: 119
 เบลเยียม,  เยอรมนี และ  เนเธอร์แลนด์: 78

งดออกเสียง: 10
จำนวนผู้มีสิทธิ์ทั้งหมด: 207
เสียงข้างมากที่ต้องการ: 104